 **ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΔΩΔΕΚΑΝΗΣΟΥ**

**ΔΗΜΟΣ ΚΩ**

 **Κως, 21 Δεκεμβρίου 2017**

**Προς:** Μέσα Μαζικής Ενημέρωσης

**ΔΕΛΤΙΟ ΤΥΠΟΥ**

Ε.ΠΑΠΑΧΡΗΣΤΟΥ : “Απέναντι στο μηδέν και στο τίποτα που εκπροσωπούν άλλοι, ο Δήμος Κω προχωρά σε μείωση ή και διαγραφή τελών για επιχειρήσεις που υπέστησαν ζημιές από τους σεισμούς.”

Η Αντιδήμαρχος Οικονομικών κ. Παπαχρήστου, αναφερόμενη στα μέτρα μείωσης ή και διαγραφής των τελών για τις επιχειρήσεις που υπέστησαν ζημιές από το σεισμό, έκανε την ακόλουθη δήλωση:

“Ο Δήμος Κω δεν μπορεί να αποζημιώσει όσους επλήγησαν από τους σεισμούς, νοικοκυριά και επιχειρήσεις.

**Αυτή είναι δουλειά και αρμοδιότητα του Κράτους.**

**Ο Δήμος Κω όμως αυτό που μπορεί το κάνει.**

**Προχωρά σε μείωση δημοτικών τελών και μισθωμάτων κοινόχρηστων χώρων-παραλιών ή και σε διαγραφή αυτών για τις επιχειρήσεις που ανέστειλαν αναγκαστικά την λειτουργία τους λόγω του σεισμικού φαινομένου.**

**Γιατί δεν μπορούμε να υποχρεώνουμε επιχειρήσεις να πληρώνουν τέλη ενώ αναγκάστηκαν να αναστείλουν τη λειτουργία τους.**

**Οι σχετικές αιτήσεις με τα δικαιολογητικά κατατέθηκαν και το Δημοτικό Συμβούλιο πήρε χθες τη σχετική απόφαση.**

**Είναι η απλή λογική και το αυτονόητο καθήκον μας.**

Είναι δεδομένο ότι αυτό δεν αρέσει σε κάποιους, γιατί αναδεικνύει το Δήμο της κοινωνικής ευθύνης, απέναντι στο μηδέν και στο τίποτα που εκφράζουν οι ίδιοι.”

**Γραφείο Τύπου Δήμου Κω**